ต้องการสอบถามค่ะ เดือนที่แล้วประจำเดือนมาปกติ ( 26 เมษายน ) เดือนนี้มีเพศสัมพันธ์กับแฟนครั้งล่าสุด วันที่ 20 พฤษภาคม จากนั้นมีเลือดออกกะปริบกะปรอยทางช่องคลอด ลักษณะคล้ายประจำเดือนแต่มาน้อยกว่ามาก กินเวลาไป 5 วันค่ะ กลัวเป็นเลือดล้างหน้าเด็ก เมื่อมาถึงกำหนดประจำเดือนมา ( 26 ) ก็ยังไม่มีประจำเดือน เลยได้ใช้ที่ตรวจการตั้งครรภ์ในวันที่ 28 ปรากฎว่าขึ้นแค่หนึ่งขีดชัดเจนค่ะ แต่เครียดมากเหมือนเครียดลงกระเพาะ พะอืดพะอม เบื่ออาหาร เลยไปพบแพทย์ ตรวจปัสสาวะอีกรอบที่โรงพยาบาล ผลปรากฎว่าไม่ท้อง ได้ยาแก้เครียด ยานอนหลับ และยาปรับสภาพจิตใจมาแทนค่ะ พอเริ่มใช้ยา รู้สึกขมปาก ง่วงนอน อ่อนเพลีย อยากทราบว่าเป็นผลข้างเคียงจากยา จากภาวะเครียด หรือเป็ยการตั้งครรภ์ที่ยังตรวจไม่พบคะ ขอบล่วงหน้าสำหรับคำตอบค่ะ
สวัสดีค่ะ @@การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @แนะนำให้ ทดสอบการตั้งครรภ์ซ้ำในสัปดาห์หน้าค่ะ หากไม่ตั้งครรภ์ คิดว่าเลือดที่มาช่วง 20 พค เป็นประจำเดือนที่อาจมาก่อนกำหนดได้ค่ะ @ ส่วนอาการอ่อนเพลีย ง่วงนอน พะอืดพะอม นั้นยังนะบุไม่ได้ว่าเป็นผลข้างเคียงของยา หรือจากภาวะเครียดค่ะ แต่หากอาการเหล่านี้รบกวนการดำเนินชีวิต แนะนำให้กลับไปพบแพทย์ที่รักษาอีกครั้งเพื่อตรวจวินิจฉัยโรคอีกครั้งค่ะ